Yemane Tsegay

Yemane Tsegay Adhane (født 8. april 1985) er en etiopisk internasjonal langdistanseløper, som har spesialisert seg på maraton. Han fikk sølv på maraton i VM i friidrett 2015. Hans personlige rekord er på 2:04,48, som han løp på da han vant Rotterdam Marathon i 2012.

Han er gift med den etiopiske mellomdistanseløperen Abeba Aregawi. 

 Idrettskarrière 
Tsegay begynte å konkurrere internasjonalt i 2008, og kom på 3.-plass i Casablanca Marathon dette året, med tiden 2:13,29. I desember vant han Macau Marathon, på tiden 2:15,06.Macau News - Ethiopian Yemane Tsegay Adhane wins 2008 Macau Marathon, besøkt 5. september 2015. 2009-sesongen åpnet med 2.-plass i Marrakech Marathon i januar, og i Paris International Marathon satte han personlig rekord på 2:06,30 og kom på 4.-plass.MarathonInfo - Adhane Tsegay Yemane, besøkt 5. september 2015. Han kvalifiserte seg til VM i friidrett 2009 i Berlin, der han kom på 4.-plass, kun 7 sekunder bak Tsegaye Kebede som tok VM-bronsen.IAAF - 12th IAAF World Championships in Athletics > Marathon - men, besøkt 5. september 2015. To måneder senere satte han ny løyperekord i Gyeongju International Marathon (Dong-A Ilbo Marathon) i Sør-Korea, med tiden 2:08,52.Ethiopian Run - Wins for Ethiopians in road weekend (arkivert), besøkt 5. september 2015. Denne løyperekorden ble slått i 2012, av Wilson Loyanai. 

Han satte personlig rekord på halvmaraton i Zayed International Half Marathon i Abu Dhabi i 2010, der han løp på 1:01,50. I mars vant han Lake Biwa Marathon, foran Tomoyuki Sato og Hendrick Ramaala. Der løp han på 2:09,34, og var hans fjerde maraton på rad under 2:10.IAAF - Tsegay takes lake biwa crown, besøkt 5. september 2015. I Praha Halvmarathon senket han sin personlige rekord til 1:01,37, til tross for vind og kjølig vær, og kom på 3.-plass.IAAF - Kenyan double in Prague... Kosgei defends her title, besøkt 5. september 2015. Han var favoritt i Praha Marathon i mai, men Eliud Kiptanui vant dette løpet. I september løp han Berlin Marathon, og kom på 4.-plass. 

Han var igjen favoritt i Tokyo Marathon 2011, men løp på en relativt dårlig tid, på 2:11,49, og endte på 9.-plass.IAAF - Mekonnen triumphs in Tokyo in 2:07:35, besøkt 5. september 2015. Han kom på 8.-plass i Praha Marathon og 3.-plass i JoongAng Seoul Marathon på tiden 2:10,47, i regnvær. I desember vant han Taipei Marathon 2011 med ny løyperekord på 2:10,24.The China Post - African runners win Taipei marathon , besøkt 5. september 2015.

I 2012 forbedret han sin personlige rekord på maraton til 2:06,29 i Dubai Marathon, men der var det mange som løp på sterke tider, så det holdt bare til 10.-plass, bak bl.a. 8 utøvere fra Etiopia.IAAF - Abshero stuns with 2:04:23 debut, Mergia clocks 2:19:31 in Dubai, besøkt 5. september 2015. Han løp på sterke 2:04,48 i Rotterdam Marathon, og vant løpet foran sin landsmann Getu Feleke. Denne tiden bragte ham opp på 8.-plass på all time-listene. Han kom på 8.-plass i maraton i VM i friidrett 2013, og vant Eindhoven Marathon i oktober.

I mai 2014 vant han Ottawa Marathon på tiden 2:06,54, som var løyperekord og den raskeste maratonen på canadisk jord noen sinne.Ottowa Citizen - Ethiopia's Yemane Tsegay runs record Ottawa marathon, besøkt 5. september 2015. 

Han kom på 2.-plass i Boston Marathon 2015, bak Lelisa Desisa, og i VM i friidrett 2015 kom han også på 2.-plass, bak Ghirmay Ghebreslassie. 

 Referanser 

 Eksterne lenker 


Kategori:Personer etter føde- eller oppvekststed i Etiopia
Kategori:Etiopiske langdistanseløpere
Kategori:Deltakere for Etiopia under VM i friidrett 2015
Kategori:Deltakere for Etiopia under VM i friidrett 2017
Kategori:Vinnere av Rotterdam Marathon